als_Latn dik_Latn sag_Latn
Seria e Fifty Shades of Grey po përballet me një sërë problemesh si pasojë e faktit që Jamie Dornan mund të mos e rimarrë rolin e tij si Christian Grey. Pritej që aktori irlandez të rikthehet në rolin e biznesmenit të fuqishëm në pjesën e dytë dhe të tretë të trilogjisë së shkruar nga britanikja E.L.James.
Thuhet se Jamie ka vendosur të mos e vazhdojë punën, pasi bashkëshortja e tij prej 2 vitesh nuk ndihet rehat me skenat e seksit që ai dhe Dakota Johnson duhet të xhirojnë.
Pak kohë më parë, në një intervistë Jamie tha se Amelia nuk e ka parë filmin: “Amelia nuk e ka parë filmin dhe nuk besoj se do e shohë. Sinqerisht, do ta kuptoja në qoftë se nuk do të donte.” Por, tani Amelia duket të ketë shprehur edhe më tej shqetësime, aq sa mund ta detyrojë aktorin të prishë kontratën e studion e filmit Universal.
Edhe Dakota Johnson ka një listë njerëzish, të cilët nuk do të dëshironte ta shihnin filmin: “Nuk dua që familja ime ta shohë filmin, sepse është e papërshtatshme. As shokët e vëllezërve të mi, me të cilët jam rritur. Një pjesë e imja dëshiron që askush të mos e shohë këtë film.”
Burimi: Daily Mail
als_Latn als_Latn als_Latn als_Latn als_Latn